Šarls Kostē

Šarls Kostē (; dzimis ; miris ) bija franču riteņbraucējs un olimpiskais čempions 1948. gada olimpiskajās spēlēs treka riteņbraukšanā komandu iedzīšanā.
 Biogrāfija 
Šarls Kostē piedzima Olilē pilsētā, Vāras departamentā 1924. gada 8. februārī. Viņš ieguva zelta medaļu komandu iedzīšanā 1948. gada vasaras olimpiskajās spēlēs Londonā kopā ar Fernānu Dekanali, Pjēru Adamu un Seržu Blusonu. Vēl kā Kostē lielākie saniegumi minami iegūtā bronzas medaļa individuālajā iedzīšanā 1948. gada UCI treka riteņbraukšanas pasaules čempionātā. Un iegūtā ceturtā vieta 1950. gada viendienas klasikā Parīzes–Rubē sacensībās.

Kostē 2024. gada 8. februārī svinēja savu 100. dzimšanas dienu.

Kostē bija vecākais 2024. gada vasaras olimpisko spēļu lāpas stafetes dalībnieks spēļu atklāšanas ceremonijā Parīzē. Viņš iededza lāpu pēdējam lāpas nesēju pārim, Francijas zelta medaļniekiem Marijai Žozē Perekai un Tedijam Rinēram, kuri pēc tam iededza Olimpisko uguni stadionā. Viņš bija vecākais dzīvais Francijas olimpisko spēļu medaļu ieguvējs un bija dzimis gadā, kad Parīzē pēdējo reizi notika vasaras olimpiskās spēles. 2025. gada janvārī pēc ungāru vingrotājas Āgnešas Keleti nāves viņš kļuva par vecāko dzīvo olimpisko čempionu.

Pēc Francijas tāllēcējas Ivonnas Kurtē nāves 2025. gada februārī Kostē kļuva arī par vecāko dzīvojošo Francijas olimpieti un vecāko 1948. gada vasaras olimpisko spēļu dzīvo dalībnieku.

Šarls Kostē nomira 2025. gada 30. oktobrī 101 gada vecumā.
 Saniegumi lielajās tūrēs 
Lielā tūre 1952  1953  1954  1955  1956  1957  1958 Giro d'Italia  —  DNF  —  —  40  72  77 Tour de France  DNF  —  —  —  —  DNF  — Vuelta a España  —  —  —  —  —  —  —
 Atsauces 

 Ārējās saites 
 Cyclingarchives.com
 Olympics.com profils
 Olympedia.org profils
 Equipedefrance.com  

Kategorija:1924. gadā dzimušie
Kategorija:2025. gadā mirušie
Kategorija:Vārā dzimušie
Kategorija:1948. gada vasaras olimpisko spēļu dalībnieki
Kategorija:Olimpiskie medaļnieki riteņbraukšanā
Kategorija:Simtgadnieki
Kategorija:Francijas olimpiskie zelta medaļnieki
Kategorija:Francijas riteņbraucēji
Kategorija:Ar Goda Leģiona ordeni apbalvotie